फ़िल्म के अन्तिम दृश्य में, जहाँ अरविन्द केजरीवाल रामलीला मैदान के सिंहासन पर खड़े होकर मुख्यमंत्री पद की शपथ ले रहे हैं, योगेन्द्र नीचे आम आदमियों की भीड़ में खड़े हैं, अकेले। गौरतलब है कि सचेत कैमरे ने यहाँ अरविन्द का साथ छोड़ दिया है आैर वो योगेन्द्र के नज़रिये से हमें तस्वीर दिखा रहा है। कैमरा जनसैलाब के बीच है, मंच पर नहीं। आैर यही शायद वो निर्णायक दृश्य था, जिस पर किए अन्त ने मुझे पहली व्यूइंग में यह सोचने पर मजबूर किया की फ़िल्म योगेन्द्र को लेकर पक्षपाती है।